Comoara ascunsa pe care stă capitala României. Puțini știu ce se află, de fapt, sub București
Comoara incredibilă pe care stă Bucureștiul. Cel mai mare oraș din România are o caracteristică unică, ascunzând o comoară uriașă. Puține orașe din lume se pot lăuda cu așa ceva. Descoperirea este cu adevărat remarcabilă.
Secretul fascinant care se regăseşte chiar sub Bucureşti este un lucru despre care nu multe persoane ştiu. El ar putea aduce beneficii incredibile locuitorilor din capitala României
Aşadar, Bucureștiul, împreună cu zona Ilfov, ascunde o comoară subterană impresionantă. Rareș Hopincă, fost prefect al Capitalei, a explicat că este vorba despre o resursă considerabilă şi extrem de valoroasă de apă geotermală.
Conform prefectului, această comoară uriașă nu este pe deplin valorificată. În timp ce în alte țări din lume, apele geotermale, cu beneficiile lor uimitoare pentru sănătate, sunt recunoscute și apreciate, în România situația este diferită.
În București, de exemplu, complexul Therme este singura locație care valorifică într-o oarecare măsură aceste resurse. Cu toate acestea, eforturile par să fie insuficiente având în vedere potențialul enorm al acestei bogății naturale, care se află sub cel mai mare și important oraș din România.
„Municipiul Bucureşti stă pe resurse de ape geotermale extrem, extrem de importante. Nu sunt valorificate aproape deloc.
S-a făcut o investiţie foarte importantă în nordul Capitalei, în judeţul Ilfov, unii spun că-i mare, alţii spun că nu-i mare.
Este în jur de 30 de milioane de euro. Pentru o economie regională atât de dezvoltată, cum e cea a municipiului Bucureşti, este investiţie infimă.
Această investiţie, în cascadă, aduce o serie de multe, multe alte investiţii”, a precizat Rareș Hopincă.
Ar putea ajuta sistemul de termoficare sau turismul de sănătate
Există posibilitatea de a dezvolta diverse programe și produse turistice legate de această resursă. Mai mult decât atât, apa geotermală poate fi utilizată și pentru a îmbunătăți eficiența energetică în regiunea București-Ilfov. Pentru a realiza acest lucru, este însă necesară efectuarea de investiții.
Fostul prefect subliniază că există soluții pentru aceste provocări. Având în vedere importanța extrem de ridicată a turismului de sănătate, este probabil că mulți oameni ar putea beneficia de noile oportunități care să contribuie la tratarea diferitelor afecțiuni.
„Sunt necesare investiţii dar, raportat la cât se investeşte într-un sistem de termoficare în Bucureşti, de exemplu, care crapă din toate încheieturile, investiţia în astfel de produse sustenabile ar fi mult, mult mai mică.
Aş vrea să aduc în discuţie următorul lucru: de prea multe ori, când ne referim la turismul de sănătate, vedem drept beneficiari ai acestui turism oameni bolnavi, ceea ce nu e deloc corect.
Noi restrângem foarte, foarte mult o întreagă activitate la o nişă, la un segment de public mult mai mic faţă de toţi cei care ar putea fi beneficiarii acestui produs”, a mai indicat Rareș Hopincă.